สวัสดีค่ะพอดีที่หัวตาข้างซ้ายเป้นสีเหลืองค่ะ ตั้งแต่เด้กแต่ว่า1 เดือนที่ผ่านมาก้อนสีเหลืองนั้นปูดขึ้นมาค่ะ แต่ไม่เจ็บไม่เคือง ปกติเป็นคนไส่คอนแทคเลน พอมันปูดก็เลิกไส่ มันเป็นอะไรค่ะรักษาได้ไหมมันจะยุบลงไหมแล้วสามารถไส่คอนแทคเลนได้อีกไหมค่ะ
สวัสดีค่ะ ก้อนที่อยู่ตรงหัวตา หากอยู่บริเวณเปลือกตาด้านนอก ไม่ได้อยู่ด้านในลูกตา อาจเป็น1.ไขมันสะสมใต้ผิวหนัง (xanthelasma) จะเห็นเป็นก้อนนูนสีเหลืองอ่อนๆ มักพบที่บริเวณหัวตา เปลือกตา ไม่มีอาการคัน ปวด หรือเจ็บ ขนาดอาจจะค่อยๆ ใหญ่ขึ้นช้าๆ ได้ จับดูอาจนิ่มหรือแข็งก็ได้ ประมาณครึ่งหนึ่งของสัมพันธ์กับการมีไขมันในเลือดสูง เมื่อเป็นแล้วไม่สามารถหายเองได้ แต่ไม่มีอันตรายอะไร แต่โดยส่วนใหญ่จะพบเมื่อมีอายุมาก ไม่ได้พบเป็นมาตั้งแต่เด็ก2. เนื้องอกของชั้นเนื้อเยื่อใต้ผิวหนังชนิดต่างๆ เช่น ก้อนเนื้องอก syringoma, sebaceous adenoma, eccrine poroma เป็นต้น3. เนื้องอกของชั้นผิวหนังชนิดต่างๆ เช่น กระเนื้อ (seborrheic keratosis), porokertosis, pseudoepitheliomatous hyperplasia เป็นต้นแต่หากก้อนอยู่ที่เยื่อบุตาในลูกตา อาจเป็น ต้อลม เนื้องอกของเยื่อบุตา เช่น limbal dermoid, conjuctival papilloma, pyogenic granuloma เป็นต้น หรือเป็นซีสต์ เช่น inclusion cyst เป็นต้นดังนั้น แนะนำว่าควรไปพบแพทย์เพื่อตรวจวินิจฉัยว่าน่าจะเป็นก้อนอะไรค่ะ เนื่องจากการรักษาจะแตกต่างกัน ทั้งนี้ หากก้อนไม่ได้อยู่ที่เยื่อบุตาภายในลูกตา ไม่มีอาการเจ็บ ปวดตา เคืองตา ก็สามารถที่จะใส่คอนแทคเลนส์ได้ตามปกติค่ะ ในเบื้องต้น ก็ไม่ควรไปแกะ บีบก้อนดังกล่าวค่ะ